
	      «Ոստիկանության Ինտերպոլի ազգային կենտրոնական բյուրոյի կողմից հանցագործությունների մասին տեղեկություններ ստանալու, կուտակելու և տրամադրելու կարգը սահմանելու մասին» ՀՀ կառավարության որոշման նախագծի (այսուհետ՝ Նախագիծ) վերաբերյալ Հակակոռուպցիոն կոմիտեի առաջարկությունը հանգում է հետևյալին.
Նախագծի հավելվածի 2-րդ բաժնի 8-րդ կետի 3-րդ ենթակետով նախատեսվել է, որ նախաքննություն և օպերատիվ-հետախուզական գործունեություն իրականացնող մարմնի հարցումը պետք է պարունակի «մեղադրյալի կամ օպերատիվ հաշվառման գործում ներգրավված անձի մասին առկա բոլոր տվյալները, այդ թվում՝ դատվածության, որևէ լեզվի տիրապետելու, այցելած երկրների, մեղադրյալի մերձավոր ազգականների գտնվելու վայրերի վերաբերյալ» տեղեկություններ։ 
Նշված ձևակերպումը խնդրահարույց է այն առումով, որ այն, կառուցվածքային և բովանդակային իմաստով, կարող է ընկալվել որպես պարտադիր-ամբողջական (exhaustive) տեղեկատվական փաթեթի պահանջ՝ անկախ տվյալների փաստացի հասանելիությունից կամ հավաքագրման օբյեկտիվ հնարավորությունից։ Մասնավորապես, «առկա բոլոր տվյալները» ձևակերպումը և դրա ներսում տրված օրինակային թվարկումը (լեզվի տիրապետում, այցելած երկրներ, մերձավոր ազգականների գտնվելու վայր) գործնականում հաճախ ենթադրում են այնպիսի հանգամանքներ, որոնք տվյալ պահին կարող են ունենալ անորոշ/թերի բնույթ (օրինակ՝ անձը կարող է մեկնել այլ երկիր՝ անցնելով 2-րդ կամ 3-րդ պետությունների տարածքով, ինչի հետևանքով «այցելած երկրների» վերաբերյալ տեղեկատվությունը կարող է լինել ոչ ամբողջական կամ ստուգելիության տեսանկյունից խնդրահարույց, կամ հնարավորություն չընձեռվի պարզելու, օրինակ՝ մեղադրյալի, առավել ևս հետախուզվող մեղադրյալի լեզուների իմացության կամ նրա մերձավոր ազգականների գտնվելու վայրերը՝ հաշվի առնելով, որ վերջիններն օժտված են ամուսնու կամ մերձավոր ազգականի վերաբերյալ ցուցմունք տալուց, տեղեկություններ հայտնելուց կամ նյութեր տրամադրելուց հրաժարվելու իրավունքով)։ Այսինքն՝ ենթակետում թվարկված տվյալների մի մասի բացակայությունը կարող է պայմանավորված լինել ոչ թե հարցում ներկայացնող մարմնի անբարեխղճությամբ կամ թերի աշխատանքով, այլ՝ տվյալ փուլում տեղեկատվության օբյեկտիվ անհասանելիությամբ ։
      Խնդրի իրավական հետևանքը կայանում է նրանում, որ նույն Կարգը մի կողմից նախատեսում է հարցումների ստուգում «հիմնավորվածության, լիարժեքության և ճշգրիտ ձևակերպման» տեսանկյունից և անճշտությունների դեպքում՝ լրացուցիչ տվյալներ պահանջելու մեխանիզմ, մյուս կողմից սահմանում է նաև մերժման հիմք այն դեպքի համար, երբ «հարցումը ձևակերպված է սույն կարգի 8-րդ և 10-րդ կետերի պահանջների խախտմամբ»։ 
Արդյունքում առաջանում է կիրառական ռիսկ՝ եթե 8-րդ կետի 3-րդ ենթակետում թվարկված տվյալների որևէ բաղադրիչ տվյալ պահին հնարավոր չէ ստանալ կամ ներկայացնել, հարցումը կարող է գնահատվել որպես «ոչ լիարժեք» և, հետևաբար, ընկալվել որպես 8-րդ կետի պահանջների խախտմամբ ձևակերպված՝ ստեղծելով մերժման ենթակա լինելու վտանգ՝ ոչ թե նյութական նպատակահարմարության, այլ ձևական չափանիշի պատճառով։
Այս մոտեցումը կարող է հակասել Կարգի գործառութային նպատակադրմանը՝ ապահովել արդյունավետ և ժամանակին տեղեկատվական փոխանակում հանցավորության դեմ պայքարի շրջանակում, քանի որ տեղեկատվության առանձին տարրերի օբյեկտիվ բացակայության պարագայում ձևական «ամբողջականության» պահանջը կարող է հանգեցնել հարցումների անհարկի վերադարձման/մերժման և գործընթացի ձգձգման՝ հատկապես այն իրավիճակներում, երբ հենց Բյուրոյին ուղղվելու նպատակը կարող է լինել տվյալների հստակեցումը կամ լրացուցիչ աղբյուրներից ստացումը։
      Ամփոփելով վերոգրյալը՝ առաջարկվում է Նախագծի հավելվածի 2-րդ բաժնի 8-րդ կետի 3-րդ ենթակետում վերանայել գործող ձևակերպումը, մասնավորապես՝ «այդ թվում՝» ձևակերպումը փոխարինել «հնարավորության դեպքում նաև՝» կամ «առկայության դեպքում նաև՝» ձևակերպմամբ, որպեսզի ենթակետում թվարկված տվյալների ներկայացումը չընկալվի որպես պարտադիր պահանջ և տվյալ ենթակետում թվարկված տեղեկությունների բացակայությունը ինքնին հիմք չհանդիսանա հարցումը ոչ լիարժեք կամ մերժման ենթակա գնահատելու համար։
	Չի ընդունվել։

          Առաջարկվող փոփոխության անհրաժեշտությունը հիմնավորված չէ․ Նախագծի հավելվածի 8-րդ (նոր խմբագրությամբ՝ 4-րդ) կետի 3-րդ ենթակետում արդեն իսկ առկա է հստակ և միանշանակ կարգավորում։ Մասնավորապես, «առկա բոլոր տվյալները, այդ թվում՝ …» ձևակերպումը իր լեզվաբանական և պաշտոնական-իրավական իմաստով սահմանափակում է տրամադրվելիք տեղեկատվության շրջանակը բացառապես այն տվյալներով, որոնք տվյալ պահին փաստացի գոյություն ունեն համապատասխան գործում, իսկ «այդ թվում՝» բառակապակցությունը կիրառված է կողմնորոշիչ թվարկման նպատակով՝ տվյալների այն շրջանակը սահմանելու համար, որոնք դրանց առկայության դեպքում ենթակա են ներկայացման, և չի կարող մեկնաբանվել որպես պարտադիր պահանջ՝ թվարկված բոլոր տվյալների առկայության կամ դրանց պարտադիր տրամադրման վերաբերյալ։ Հետևաբար, գործող ձևակերպումը չի առաջացնում իրավական անորոշություն կամ կիրառման խնդիր և չի ենթադրում տվյալների տրամադրում դրանց բացակայության պայմաններում, ինչի արդյունքում իրավական ակտում փոփոխություն կատարելու անհրաժեշտությունը կամ նպատակահարմարությունը բացակայում է։
         Միաժամանակ, նկատելի է, որ առաջարկվող խմբագրումը («հնարավորության դեպքում նաև՝» կամ «առկայության դեպքում նաև՝») կարող է առաջացնել որոշակի կիրառական բարդություններ։ Մասնավորապես, նման ձևակերպումը կարող է ընկալվել որպես ենթակետում կողմնորոշիչ թվարկման միջոցով նշված հանգամանքների կարևորության հարաբերական նվազեցում, ինչի արդյունքում հարցումներում ներկայացվող տեղեկատվության ծավալը կարող է սահմանափակվել և որոշ դեպքերում չարտացոլել առկա բոլոր նշանակալի տվյալները։ Սա, իր հերթին, կարող է անդրադառնալ հարցումների բովանդակային լիարժեքության վրա այն իրավիճակներում, երբ համապատասխան տեղեկությունները փաստացի առկա են և կարող էին օգտակար լինել Ինտերպոլի Գլխավոր քարտուղարության կամ Կազմակերպության անդամ երկրներում ազգային կենտրոնական բյուրոների հետ արդյունավետ համագործակցություն իրականացնելու համար։

	02//3133-2026

	     Նկատի ունենալով, որ «Քրեական վարույթներով իրավական օգնության մասին» ՀՀ օրենքի համաձայն ՀՀ գլխավոր դատախազությունը հանդիսանում է քրեական վարույթներով իրավական օգնություն ցույց տալու մասին հարցումների և հանձնման մասին միջնորդությունների հարցով կենտրոնական մարմին, հաշվի առնելով նաև միջազգային-իրավական համագործակցության ոլորտում ՀՀ գլխավոր դատախազության միջազգային-իրավական համագործակցության վարչության և ՀՀ ոստիկանության Ինտերպոլի ԱԿԲ-ի համագործակցության առանձնահատկությունները և տեղեկությունը փոխանակելու հրատապությունը՝ առաջարկվում է նախագծում ՀՀ գլխավոր դատախազության հետ համագործակցության մասով սահմանել բացառություն:
	Չի ընդունվել։
       Հայտնում ենք, որ եթե առաջարկը վերաբերում է տեղեկատվության փոխանակման ժամկետներին, ապա Նախագծի հավելվածի 11-րդ կետով սահմանվում է․
«Բյուրոյի կողմից տեղեկությունը տրամադրվում է հնարավոր սեղմ ժամկետում, բայց ոչ ուշ, քան 30 օրվա ընթացքում, եթե օրենքով կամ Հայաստանի Հանրապետության միջազգային պայմանագրերով այլ ժամկետ սահմանված չէ։»։
        Միաժամանակ, հաշվի առնելով տեղեկատվության փոխանակման հրատապությունը, ՀՀ գլխավոր դատախազությունից ստացված հարցումներին հրատապ պատասխանելու խնդիրը կլուծվի կազմակերպչական մակարդակում։
         Բացի այդ, Նախագծի հավելվածի 16-րդ կետում ևս նախատեսված են տեղեկատվության տրամադրման դինամիկ ժամկետներ․ մասնավորապես՝ հավելվածի 1-ին կետի 1-ին ենթակետով նախատեսված իրավասու մարմինները Բյուրոյից ստացված հարցումների հիման վրա հայցվող տեղեկությունները տրամադրում են Բյուրոյին` հնարավոր սեղմ ժամկետում, բայց ոչ ուշ, քան 30 օրվա ընթացքում, բացառությամբ օրենքով  կամ Հայաստանի Հանրապետության  միջազգային պայմանագրերով նախատեսված դեպքերի՝ Ինտերպոլի գլխավոր քարտուղարությանը կամ Ինտերպոլի անդամ երկրների ազգային կենտրոնական բյուրոներին փոխանցելու համար։
        Վերոնշյալ կարգավորումները, իրենց համակցությամբ, արդեն իսկ ապահովում են տեղեկատվության փոխանակման անհրաժեշտ ճկունությունն ու հրատապության պատշաճ հաշվառումը՝ առանց առանձին բացառության սահմանման անհրաժեշտության։

	4․ ՀՀ քննչական կոմիտե
	06․02․2026

	
	01/22/43187-2026

	Առաջարկություններ չկան։
	Ընդունվել է ի գիտություն։

	[bookmark: _Hlk221538601]5․ ՀՀ ազգային անվտանգության ծառայություն
	11․02․2026

	
	11/184

	     «Ոստիկանության Ինտերպոլի ազգային կենտրոնական բյուրոյի կողմից հանցագործությունների մասին տեղեկություններ ստանալու, կուտակելու և տրամադրելու կարգը սահմանելու մասին» Կառավարության որոշման նախագծի հավելվածն առաջարկվում է լրացնել հետևյալ բովանդակության նոր կետով.
«Բյուրոն ապահովում է Ինտերպոլի գլխավոր քարտուղարության կողմից տրամադրված միջազգային հետախուզման մեջ գտնվող անձանց, նրանց խափանման միջոցների, հետախուզումը դադարեցնելու, գողացված ու կորած ճամփորդական փաստաթղթերի և այլ տեղեկատվական շտեմարանների տվյալների, դրանց փոփոխությունների վերաբերյալ տեղեկատվության տրամադրումը Հայաստանի Հանրապետության սահմանային էլեկտրոնային կառավարման տեղեկատվական համակարգին՝ առցանց եղանակով, իրական ժամանակում՝ Հայաստանի Հանրապետության պետական սահմանի անցման կետերում սահմանային վերահսկողության ընթացքում համադրումներ կատարելու նպատակով։ Հայաստանի Հանրապետության սահմանային էլեկտրոնային կառավարման տեղեկատվական համակարգից Բյուրո հետ է փոխանցվում Հայաստանի Հանրապետության պետական սահմանի անցման կետերում սահմանային վերահսկողության ընթացքում համադրումների արդյունքում ի հայտ եկած համընկնումների վերաբերյալ տեղեկատվությունը:»:
	Չի ընդունվել։

       Հայտնում ենք, որ Նախագծի հավելվածով նախատեսվում է կարգավորել Բյուրոյի կողմից Ինտերպոլի և դրա անդամ պետությունների իրավապահ մարմինների, ինչպես նաև ՀՀ պետական մարմինների հետ համագործակցության շրջանակում հանցագործությունների վերաբերյալ տեղեկությունների ստացման, կուտակման և տրամադրման գործընթացը։ 
         Առաջարկվող լրացմամբ փաստացի նախատեսվում է Ինտերպոլի գլխավոր քարտուղարության տվյալների պահոցների առցանց, իրական ժամանակում տեխնիկական ինտեգրումը ՀՀ սահմանային էլեկտրոնային կառավարման տեղեկատվական համակարգին, ինչպես նաև տվյալների ավտոմատ փոխանակման ապահովումը երկու համակարգերի միջև, ինչը բովանդակային առումով դուրս է քննարկվող Նախագծի կարգավորման առարկայի շրջանակներից։
        Հետևաբար, նման կարգավորումները կարող են քննարկվել և նախատեսվել ՀՀ սահմանային էլեկտրոնային կառավարման տեղեկատվական համակարգի գործունեությունը կարգավորող համապատասխան իրավական ակտերում։

	[bookmark: _Hlk221703406]6․ ՀՀ պետական եկամուտների կոմիտե

	09․02․2026

	
	01/3-4/7028-2026

	Առաջարկություններ չկան։
	Ընդունվել է ի գիտություն։

	7․ ՀՀ արդարադատության նախարարություն
	10․02․2026

	
	/12.1.2/5038-2026

	      Հայաստանի Հանրապետության արդարադատության նախարարության կողմից ուսումնասիրվել է «Ոստիկանության Ինտերպոլի ազգային կենտրոնական բյուրոյի կողմից հանցագործությունների մասին տեղեկություններ ստանալու, կուտակելու և տրամադրելու կարգը սահմանելու մասին» ՀՀ կառավարության որոշման նախագիծը (այսուհետ՝ Նախագիծ):
Ուսումնասիրության արդյունքներով հայտնում ենք հետևյալը.
      1. Նախագծի հավելվածի 8-րդ կետի 1-ին ենթակետում նախատեսվում է, որ նախաքննություն և օպերատիվ-հետախուզական գործունեություն իրականացնող մարմինների կողմից տեղեկության հարցումը, ի թիվս այլնի, պետք է պարունակի նաև Հայաստանի Հանրապետության քրեական օրենսգրքի այն հոդվածը, հոդվածի մասը կամ կետը, որի հատկանիշներով սկսվել է վարույթը: Մինչդեռ, ՀՀ գործող քրեական դատավարության օրենսգրքում օգտագործվում է «քրեական վարույթ նախաձեռնել» եզրույթը և ոչ թե՝ «վարույթը սկսել»: Ուստի, իրավական որոշակիությունը և կարգավորման միատեսակ կիրառությունը ապահովելու նպատակով առաջարկվում է Նախագծի հավելվածի 8-րդ կետի 1-ին ենթակետում «սկսվել է վարույթ» բառերը փոխարինել «նախաձեռնվել է քրեական վարույթ» բառերով:
      2. Բացի այդ, Նախագծի հավելվածի 8-րդ կետի 4-րդ ենթակետով նախատեսվում է, որ նախաքննության և օպերատիվ-հետախուզական գործունեություն իրականացնող մարմինների հարցումը, ի թիվս այլնի, պետք է պարունակի նաև իրեղեն ապացույց ճանաչված առարկաների վերաբերյալ ամբողջական տեղեկությունները: Այնուհանդերձ, Նախագծին կից ներկայացված հիմնավորման մեջ չի ներկայացվել նման տեղեկատվության տրամադրման նպատակահարմարությունը և անհրաժեշտությունը: 
	




Ընդունվել է։
     Նախագծի հավելվածի 8-րդ կետի (նոր խմբագրությամբ՝ 4-րդ) 1-ին ենթակետում «սկսվել է վարույթ» բառերը փոխարինվել են «նախաձեռնվել է քրեական վարույթ» բառերով:









Չի ընդունվել։

       Հարկ է նկատել, որ Նախագծին կից ներկայացված հիմնավորման մեջ ընդհանրապես չեն ներկայացվում նախաքննություն և օպերատիվ-հետախուզական գործունեություն իրականացնող մարմինների հարցման մեջ ներառված տեղեկությունների տրամադրման նպատակահարմարության և անհրաժեշտության վերաբերյալ առանձին հիմնավորումներ, այդ թվում՝ նաև Նախագծի հավելվածի 8-րդ (նոր խմբագրությամբ՝ 4-րդ) կետի 4-րդ ենթակետով նախատեսված տվյալների մասով։
         Միաժամանակ տեղեկացնում ենք, որ Նախագծի հավելվածի 8-րդ (նոր խմբագրությամբ՝ 4-րդ) կետի 4-րդ ենթակետով նախատեսված՝ «իրեղեն ապացույց ճանաչված առարկաների վերաբերյալ ամբողջական տեղեկությունների, ինչպես նաև դրանց տվյալները Ինտերպոլի համապատասխան տվյալների պահոցներում զետեղելու վերաբերյալ դիրքորոշման» պահանջը պայմանավորված է միջազգային համագործակցության շրջանակում իրավասու մարմինների լիարժեք և արդյունավետ համագործակցության ապահովման անհրաժեշտությամբ։
        Մասնավորապես, օրինակ, մշակութային արժեքների, հրազենի, ավտոտրանսպորտային միջոցների և իրեղեն ապացույց ճանաչված այլ առարկաների վերաբերյալ տվյալները, անհրաժեշտության դեպքում, կարող են զետեղվել Ինտերպոլի համապատասխան տվյալների պահոցներում՝ օտարերկրյա պետություններում դրանց նույնականացման, ծագման աղբյուրը և հետախուզման մեջ գտնվելու հանգամանքները պարզելու նպատակով։ Այդ իսկ պատճառով հարցման մեջ նախատեսվում է իրեղեն ապացույց ճանաչված առարկաների վերաբերյալ ամբողջական տեղեկությունների տրամադրում՝ դրանք փոխկապակցելով հարցումը ներկայացնող մարմնի դիրքորոշման հետ՝ նշված տվյալները Ինտերպոլի համապատասխան տվյալների պահոցներում զետեղելու նպատակահարմարության վերաբերյալ։

	8․ ՀՀ բարձրագույն դատական խորհուրդ
	04․02․2026

	
	ԴԴ/307-26

	Առաջարկություններ չկան։
	Ընդունվել է ի գիտություն։

	9․ ՀՀ կրթության,գիտության,մշակույթի եւ սպորտի նախարարություն
	04․02․2026

	
	01/18.2/3333-2026

	Առաջարկություններ չկան։
	Ընդունվել է ի գիտություն։

	10․ ՀՀ արտաքին հետախուզության ծառայություն
	06․02․2026

	
	21-2026

	Առաջարկություններ չկան։
	Ընդունվել է ի գիտություն։

	11․ ՀՀ  կենտրոնական բանկ
	12․02․2026

	
	15.1-07/128-26

	Առաջարկություններ չկան։
	Ընդունվել է ի գիտություն։

	12. ՀՀ ֆինանսների նախարարություն
	13.02.2026թ․

	
	01/11-4/2751-2026

	Առաջարկություններ չկան։
	Ընդունվել է ի գիտություն։

	13. ՀՀ արտաքին գործերի նախարարություն
	25.02.2026թ․

	
	1111/7577-26

	[bookmark: _Hlk233627182]Առաջարկություններ չկան։
	Ընդունվել է ի գիտություն։

	14. ՀՀ արդարադատության նախարարություն
	27.03.2026թ․

	
	/27.1.1/12614-2026

	     «Ոստիկանության Ինտերպոլի ազգային կենտրոնական բյուրոյի կողմից հանցագործությունների մասին տեղեկություններ ստանալու, կուտակելու և տրամադրելու կարգը սահմանելու մասին» Հայաստանի Հանրապետության կառավարության որոշման նախագծի (այսուհետ՝ Նախագիծ) վերաբերյալ հայտնում ենք հետևյալը․
1. Նախագծի հավելվածի 1-ին կետի համաձայն՝ «Սույն կարգով կարգավորվում են (․․․) հանցագործությունների մասին տեղեկություններ ստանալու, կուտակելու և տրամադրելու կարգի հետ կապված հարաբերությունները»։ Նկատի ունենալով, որ կարգավորման սկզբում արդեն իսկ նշված են «Սույն կարգով» բառերը և կրկնությունից խուսափելու նպատակով «տրամադրելու» բառից հետո անհրաժեշտ է հանել «կարգի» բառը։
1. Նախագծի հավելվածի 2-րդ կետի 4-րդ ենթակետով սահմանվում է հասկացություն՝ «տվյալների էլեկտրոնային պահոց՝ Բյուրոյի կողմից կառավարվող ներքին տեղեկատվական համակարգ կամ դրա կազմակերպական-տեխնիկական համալիր, որը նախատեսված է հանցագործությունների, հանցավոր վարքագծի, դրանց մասնակից անձանց և վարութային նշանակություն ունեցող տեղեկությունների հավաքագրման, համակարգման, դասակարգման, պահպանման, մշակման և օգտագործման համար՝ օրենքով սահմանված կարգով ապահովելով տվյալների գաղտնիությունը, ամբողջականությունը, իսկությունը և հասանելիության սահմանափակումները»։ 
Այս առումով պարզաբանման կարիք ունի, թե «տվյալների էլեկտրոնային պահոց»-ը նոր ստեղծվող տեղեկատվական համակարգ է, թե՞ արդեն գործող համակարգ է։ Միաժամանակ, եթե խոսքը նոր ներդրվող տեղեկատվական համակարգի մասին է, ապա Նախագծի անցումային դրույթներում անհրաժեշտ կլինի սահմանել նաև, թե ի՞նչ կարգով և ժամկետում է նշված համակարգը ներդրվելու։


1. Նախագծի հավելվածի 2-րդ կետի 5-րդ ենթակետի վերջում անհրաժեշտ է կիրառել «։» կետադրական նշանը։

1. Նախագծի հավելվածի 3-րդ կետում «դատախազությանն ու արդարադատության նախարարությանն» բառերն անհրաժեշտ է փոխարինել «Հայաստանի Հանրապետության դատախազությանն ու Արդարադատության նախարարությանն» բառերով։

1. Նախագծի հավելվածի 6-րդ կետի համաձայն՝ Բյուրոյի և Հայաստանի Հանրապետության ներքին գործերի նախարարության կառուցվածքային ստորաբաժանումների և նախարարությանը ենթակա պետական մարմինների միջև հանցավորության դեմ պայքարում համագործակցության կարգը սահմանում է Հայաստանի Հանրապետության ներքին գործերի նախարարը:
Հարկ է նշել, որ հանցավորության դեմ պայքարում համագործակցության կարգի սահմանումը դուրս է Նախագծի կարգավորման առարկայից՝ նկատի ունենալով Նախագծի նախաբանում նշված լիազորող նորմի՝ «Ոստիկանության մասին» օրենքի 19-րդ հոդվածի 1-ին մասի 4-րդ կետի բովանդակությունը, որի համաձայն՝  «Ոստիկանությունը հանցագործությունները և այլ իրավախախտումները կանխելու նպատակով իրավունք ունի` (․․․) Քրեական ոստիկանության միջազգային կազմակերպության և դրա անդամ պետությունների իրավապահ մարմինների, Հայաստանի Հանրապետության պետական մարմինների հետ համագործակցության արդյունքով ստանալու, կուտակելու և տրամադրելու հանցագործությունների մասին տեղեկություններ։ Սույն մասով նախատեսված տեղեկությունները Կառավարության սահմանած կարգով ստանում, կուտակում և տրամադրում է ոստիկանության Ինտերպոլի ազգային կենտրոնական բյուրոն։
Այս առումով անհրաժեշտ է հաշվի առնել «Նորմատիվ իրավական ակտերի մասին» օրենքի 9-րդ հոդվածի 1-ին մասի կարգավորումը, համաձայն որի՝ նորմատիվ իրավական ակտի կարգավորումը չպետք է դուրս գա իր առարկայի շրջանակներից:

1. Նախագծի հավելվածի 8-րդ կետի 3-րդ և 4-րդ ենթակետերի համաձայն՝ Նախաքննություն և օպերատիվ-հետախուզական գործունեություն իրականացնող մարմինների հարցումը պետք է պարունակի՝ (․․․)
 մեղադրյալի կամ օպերատիվ հաշվառման գործում ներգրավված անձի մասին առկա բոլոր տվյալները, այդ թվում՝ դատվածության, որևէ լեզվի տիրապետելու, այցելած երկրների, մեղադրյալի մերձավոր ազգականների գտնվելու վայրերի վերաբերյալ, 
իրեղեն ապացույց ճանաչված առարկաների վերաբերյալ ամբողջական տեղեկությունները, ինչպես նաև դիրքորոշում դրանց տվյալները Ինտերպոլի համապատասխան տվյալների պահոցներում զետեղելու վերաբերյալ։
Նշված դրույթների մեջ հստակեցման կարիք ունի, թե «մեղադրյալի կամ օպերատիվ հաշվառման գործում ներգրավված անձի մասին առկա բոլոր տվյալները» և «իրեղեն ապացույց ճանաչված առարկաների վերաբերյալ ամբողջական տեղեկությունները» տվյալների ի՞նչ շրջանակ են ներառելու՝ կարգավորման կանխատեսելիությունն ապահովելու նպատակով և նկատի ունենալով, որ Նախագծի հավելվածի 18-րդ կետի 3-րդ ենթակետի համաձայն՝ հարցումը կարգի 8-րդ և 10-րդ կետերի պահանջների խախտմամբ ձևակերպված լինելը Բյուրոյի կողմից տեղեկության տրամադրումը մերժելու հիմք է։ Նշված հստակության բացակայության պարագայում Բյուրոյի կողմից իրեղեն ապացույց ճանաչված առարկաների վերաբերյալ ցանկացած տվյալ կարող է որակվել կարգի 8-րդ կետի պահանջի խախտում և արդյունքում հանգեցնել տեղեկության տրամադրման մերժման։
Բացի այդ, Նախագծի հավելվածի 8-րդ կետի 4-րդ ենթակետից պարզ չէ, թե խոսքը ու՞մ դիրքորոշման մասին է։ Հստակեցման կարիք ունի նաև այն հարցը, թե ինչքանո՞վ է անհրաժեշտ և հիմնավորված խնդրո առարկա տվյալները Ինտերպոլի համապատասխան տվյալների պահոցում զետեղելը։
















1. Նախագծի հավելվածի 12-րդ կետում անհրաժեշտ է նշել նաև, թե տեղեկություն հայցողն ի՞նչ ժամկետում և ընթացակարգով է ներկայացնելու պահանջվող լրացուցիչ տվյալները։ 
























1. Նախագծի հավելվածի 2-րդ գլուխը վերնագրված է «ԲՅՈՒՐՈՅԻ ԿՈՂՄԻՑ ՏԵՂԵԿՈՒԹՅՈՒՆ ՍՏԱՆԱԼՈՒ, ԿՈՒՏԱԿԵԼՈՒ ԵՎ ՏՐԱՄԱԴՐԵԼՈՒ ԿԱՐԳԸ», միաժամանակ, նույն գլխի 8-րդ կետով նախատեսվում է սահմանել, թե ինչ տեղեկություններ պետք է պարունակեն նախաքննություն և օպերատիվ-հետախուզական գործունեություն իրականացնող մարմինների հարցումները։ Նկատի ունենալով, որ Նախագծի հավելվածի 2-րդ կետի 1-ին ենթակետով թվարկված՝ տեղեկություն հայցող մարմիններից ոչ բոլորն են հանդիսանում նախաքննություն և օպերատիվ-հետախուզական գործունեություն իրականացնող մարմիններ, ուստի հարց է առաջանում, թե հավելվածի 2-րդ կետի 1-ին ենթակետով նշված, սակայն նախաքննություն և օպերատիվ-հետախուզական գործունեություն իրականացնող մարմիններ չհանդիսացող մյուս մարմինների հարցումներին ի՞նչ պահանջներ են ներկայացվում։ Հարկ է նկատել նաև, որ Նախագծի հավելվածի 2-րդ գլխի 18-րդ կետով  սահմանվում է հարցումը մերժելու ընդհանուր հիմքեր, որի 3-րդ ենթակետով նախատեսվող մերժման հիմքը կարգի 8-րդ կետի պահանջների խախտմամբ ձևակերպված հարցումն է։ Մինչդեռ, հավելվածի 8-րդ կետով սահմանված հարցմանը ներկայացվող պահանջները վերաբերում են միայն նախաքննություն և օպերատիվ-հետախուղական գործունեություն իրականացնող մարմիններին, ուստի նշված կետի պահանջների խախտումը չի կարող հիմք հանդիսանալ հավելվածի 2-րդ կետի 1-ին ենթակետով սահմանվող մյուս մարմինների հարցումների մերժման համար։
Հաշվի առնելով վերոգրյալը և ներքին հակասություններից խուսափելու նպատակով՝ առաջարկում ենք նախաքննություն և օպերատիվ-հետախուզական գործունեություն իրականացնող մարմինների հարցումներին ներկայացվող պահանջներն ու այդ հարցումները մերժելու հիմքերը նախատեսել առանձին գլխով։

1. Նախագծի հավելվածի 21-րդ կետում անհրաժեշտ է հստակեցնել, թե «հարցումը ստացած մարմինը» ձևակերպմամբ ո՞ր մարմիններն են նկատի առնվում։ Միաժամանակ, եթե նկատի են առնվում հավելվածի 2-րդ կետի 1-ին ենթակետով նախատեսված մարմինները, ապա հարկ է նկատել, որ հիշյալ մարմինների կողմից ստացած հարցումը մերժելու հիմքերի սահմանումը դուրս է Նախագծի կարգավորման առարկայից՝ նկատի ունենալով, որ Նախագծով նախատեսվում է սահմանել ոստիկանության Ինտերպոլի ազգային կենտրոնական բյուրոյի կողմից հանցագործությունների մասին տեղեկություններ ստանալու, կուտակելու և տրամադրելու կարգը։
	





1. Ընդունվել է:






2. Ընդունվել է ի գիտություն:

    Նշված դիտարկման կապակցությամբ պարզաբանվում է, որ «տվյալների էլեկտրոնային պահոց» հասկացությամբ չի նախատեսվում ստեղծել նոր տեղեկատվական համակարգ։ Խոսքը վերաբերում է արդեն իսկ Բյուրոյի կողմից շահագործվող տեղեկատվական համակարգին, որի անվանումը և ձևակերպումը Նախագծում վերանայվել և համապատասխանեցվել են դրա իրական բնույթին և նշանակությանը։
     Մասնավորապես, գործող կարգավորումներում կիրառվող «բյուրոյի տվյալների պահոց» ձևակերպումը լիարժեքորեն չի արտացոլում համակարգի բնույթն ու գործառույթների շրջանակը, մինչդեռ առաջարկվող «տվյալների էլեկտրոնային պահոց» ձևակերպումը առավել հստակ է բնութագրում այն որպես տեղեկատվական համակարգ (կամ կազմակերպական-տեխնիկական համալիր), որի միջոցով իրականացվում են տվյալների հավաքագրման, մշակման, պահպանման և օգտագործման գործընթացները։

3. Ընդունվել է:


4. Ընդունվել է:



 5. Ընդունվել է:
     




























6. Ընդունվել է ի գիտություն:
    Նշված դիտարկման կապակցությամբ պարզաբանվում է, որ «մեղադրյալի կամ օպերատիվ հաշվառման գործում ներգրավված անձի մասին առկա բոլոր տվյալները» ձևակերպումը վերաբերում է տվյալ պահին իրավասու մարմնի տրամադրության տակ գտնվող՝ նշված անձանց վերաբերյալ ամբողջական նույնականացնող և այլ էական տվյալներին, մասնավորապես՝ անունը, ազգանունը, հայրանունը, ծննդյան ամսաթիվը, անձը հաստատող փաստաթղթերի վերաբերյալ տվյալները, հաշվառման կամ փաստացի բնակության հասցեները և այլն, ինչպես նաև դրույթում կողմնորոշիչ (ոչ սպառիչ) թվարկմամբ նշված մյուս տեղեկություններին, այդ թվում՝ դատվածության, լեզուների իմացության, այցելած երկրների և մերձավոր ազգականների գտնվելու վայրերի վերաբերյալ։
    Նույն տրամաբանությունն է կիրառվում նաև «իրեղեն ապացույց ճանաչված առարկաների վերաբերյալ ամբողջական տեղեկություններ» ձևակերպման պարագայում, ինչը ենթադրում է տվյալ առարկաների նույնականացման և հետագծելիության համար անհրաժեշտ բոլոր առկա տվյալների տրամադրում։ Նման տվյալների ամբողջականությունը կարևոր է, քանի որ դրանց հիման վրա Բյուրոն իրականացնում է հարցումներ Ինտերպոլի Գլխավոր քարտուղարություն կամ անդամ պետությունների ազգային կենտրոնական բյուրոներ՝ Հայաստանի Հանրապետության կողմից ստանձնած միջազգային պարտավորությունների շրջանակում։
    Միաժամանակ, Կարգի 12-րդ (նոր խմբագրությամբ՝ 8-րդ) կետով նախատեսված է Բյուրոյի կողմից հարցում ներկայացրած մարմիններից լրացուցիչ տվյալներ պահանջելու հնարավորություն, ինչը միտված է ապահովելու ներկայացված հարցումների լիարժեքությունը և հիմնավորվածությունը։ Հետևաբար, տվյալների թերի լինելը ինքնին չի հանգեցնում հայցվող տեղեկատվության տրամադրման մերժման, այլ կարող է լրացվել համապատասխան ճշգրտումների միջոցով։
    Ինչ վերաբերում է Նախագծի հավելվածի 8-րդ (նոր խմբագրությամբ՝ 4-րդ) կետի 4-րդ ենթակետում նշված «դիրքորոշմանը», ապա խոսքը վերաբերում է հարցումը ներկայացրած մարմնի դիրքորոշմանը՝ իրեղեն ապացույց ճանաչված առարկաների վերաբերյալ տվյալները Ինտերպոլի համապատասխան տվյալների պահոցներում զետեղելու նպատակահարմարության վերաբերյալ։
    Այդպիսի զետեղումը կարող է անհրաժեշտ լինել, մասնավորապես, առարկաների հետագծելիության ապահովման, միջազգային հետախուզման կազմակերպման և հետագայում անդամ պետությունների իրավապահ մարմինների կողմից հնարավոր համընկնումների հայտնաբերման նպատակով։ Ուստի, տվյալների զետեղման հարցում վերջնական գնահատականը թողնված է վարույթն իրականացնող մարմնի հայեցողությանը՝ ելնելով կոնկրետ գործի հանգամանքներից և նպատակահարմարությունից։
   
7. Ընդունվել է ի գիտություն:
   Նշված դիտարկման կապակցությամբ պարզաբանվում է, որ Կարգի 12-րդ կետով (նոր խմբագրությամբ՝ 8-րդ) նախատեսված լրացուցիչ տվյալների ներկայացման ընթացակարգը պայմանավորված է հարցումների հիմնավորվածության և լիարժեքության ապահովման անհրաժեշտությամբ։
    Մասնավորապես, չհիմնավորված, ոչ լիարժեք կամ ոչ ճշգրիտ ձևակերպված հարցումը կարող է հանգեցնել հայցվող տեղեկատվության տրամադրման մերժման, ուստի հարցման մեջ անճշտությունների առկայության դեպքում տեղեկություն հայցողից պահանջվում է տրամադրել լրացուցիչ տվյալներ։ Մինչև դրանց ներկայացումը հարցմանն ընթացք չի տրվում։
    Միաժամանակ, պրակտիկան ցույց է տալիս, որ առանձին դեպքերում հարցում ներկայացրած մարմինը նպատակահարմար չի համարում տրամադրել պահանջվող լրացուցիչ տվյալները, իսկ դրանց բացակայության պայմաններում Բյուրոն հնարավորություն չի ունենում իր լիազորությունների շրջանակում ապահովել արդյունավետ միջազգային համագործակցություն, այդ թվում՝ հարցումներ իրականացնել Ինտերպոլի Գլխավոր քարտուղարություն կամ անդամ պետությունների ազգային կենտրոնական բյուրոներ։
    Հաշվի առնելով վերոգրյալը՝ լրացուցիչ տվյալների ներկայացման ժամկետի սահմանումը թողնված է հարցում ներկայացնող մարմնի հայեցողությանը։ Միաժամանակ, նման տվյալների չներկայացումը կարող է հանգեցնել հարցմանն ընթացք չտալուն և, որպես հետևանք, հայցվող տեղեկատվության տրամադրման մերժմանը։

8. Ընդունվել է ի գիտություն:
    Նշված դիտարկման կապակցությամբ հայտնում ենք, որ Նախագծի հավելվածի 2-րդ (նոր խմբագրությամբ՝ 1-ին) կետի 1-ին ենթակետով նախատեսված, սակայն նախաքննություն և օպերատիվ-հետախուզական գործունեություն իրականացնող մարմիններ չհանդիսացող մյուս մարմինների հարցումներին հստակ պահանջներ ներկայացված չեն։ Միաժամանակ, հարցումներին ներկայացվող ընդհանրական պահանջները սահմանված են նույն հավելվածի 9-րդ (նոր խմբագրությամբ՝ 5-րդ)կետով։
    Մասնավորապես, Նախագծում կիրառվում է տարանջատված մոտեցում՝ հաշվի առնելով տարբեր մարմինների գործառութային առանձնահատկությունները։ Այդ առումով՝ 8-րդ (նոր խմբագրությամբ՝ 4-րդ) կետով սահմանված պահանջները կիրառելի են բացառապես նախաքննություն և օպերատիվ-հետախուզական գործունեություն իրականացնող մարմինների հարցումների նկատմամբ, մինչդեռ մյուս մարմինների հարցումների համար գործում են 9-րդ (նոր խմբագրությամբ՝ 5-րդ) կետով նախատեսված ընդհանուր պահանջները։
    Միաժամանակ, Կարգի 18-րդ կետի (նոր խմբագրությամբ՝ 14-րդ) 3-րդ ենթակետով նախատեսված՝ հարցումը մերժելու հիմքը պետք է դիտարկել համապատասխանաբար՝ տվյալ մարմնի համար կիրառելի պահանջների համատեքստում։ Այսինքն՝ 8-րդ (նոր խմբագրությամբ՝ 4-րդ) կետի պահանջների խախտումը կարող է հիմք հանդիսանալ միայն այն մարմինների հարցումների մերժման համար, որոնց նկատմամբ այդ կետը կիրառելի է։
    Հաշվի առնելով վերոգրյալը և ներքին հակասություններից խուսափելու նպատակով Նախագծում կատարվել են համապատասխան փոփոխություններ և լրացումներ։



9․ Մասամբ է ընդունվել:

«Հարցումը ստացած մարմինը» բառերը փոխարինվել է «Սույն կարգի 2-րդ կետի 1-ին ենթակետով նախատեսված իրավասու մարմինը» բառերով։
Միաժամանակ, գտնում ենք, որ նշված մարմինների կողմից ստացված հարցումների մերժման հիմքերի նախատեսումը համապատասխանում է Նախագծի կարգավորման առարկային, քանի որ Նախագծով կարգավորվում են նաև ոստիկանության Ինտերպոլի ազգային կենտրոնական բյուրոյի կողմից հանցագործությունների վերաբերյալ տեղեկությունների ստացման հետ կապված հարաբերությունները, իսկ նման տեղեկությունների տրամադրումը կամ ստացումը որոշ դեպքերում կարող է մերժվել, ուստի նման մերժման հիմքերի հստակ ամրագրումը կնպաստի իրավական որոշակիության ապահովմանը և կարգավորման լիարժեքությանը։

	15. ՀՀ վարչապետի աշխատակազմի իրավաբանական վարչություն
	29.06.2026թ․

	
	02/10.36/22204-2026

	     Նախագծով հաստատվող հավելվածի 6-րդ կետի համաձայն՝ Ներքին գործերի նախարարը սահմանում է նախարարության կառուցվածքային ստորաբաժանումների և նախարարությանը ենթակա պետական մարմինների հետ համագործակցության արդյունքով հանցագործությունների մասին տեղեկություններ ստանալու, կուտակելու և տրամադրելու կարգը, մինչդեռ գտնում ենք, որ սույն որոշմամբ նախարարին նման լիազորություն վերապահելը խնդրահարույց է:
	Ընդունվել է։ 



	16. ՀՀ վարչապետի աշխատակազմի պետաիրավական վարչություն
	29.06.2026թ․

	
	02/10.36/22204-2026

	1. Նախագծով հաստատվող հավելվածում (այսուհետ՝ Հավելված) առկա են մի շարք դրույթներ, որոնք հավելյալ իրավակարգավորիչ նշանակություն չունեն և անհարկի ծանրաբեռնում են նախագիծը (օրինակ՝ 1-ին, 5-րդ կետեր): 

1. Հավելվածի 3-րդ կետով սահմանվում է, որ Բյուրոյի կողմից տեղեկություն ստանալու, կուտակելու և տրամադրելու նպատակը նախաքննություն և օպերատիվ-հետախուզական գործունեություն իրականացնող մարմիններին, ինչպես նաև Հայաստանի Հանրապետության դատախազությանն ու Արդարադատության նախարարությանն աջակցելն է` քրեական վարույթում և օպերատիվ հաշվառման գործում ներգրավված անձանց հետախուզելու, նույնականացնելու, ինչպես նաև միջազգային բնույթի հանցագործությունները կանխելու, նախականխելու, հայտնաբերելու և բացահայտելու համար: Մինչդեռ, ըստ  «Ոստիկանության մասին» օրենքի 19-րդ հոդվածի 1-ին մասի՝ Ոստիկանությունը հանցագործությունների մասին տեղեկություններ ստանալու, կուտակելու և տրամադրելու իրավունք ունի հանցագործությունները և այլ իրավախախտումները կանխելու նպատակով:



1. Հավելվածի 15-րդ կետով սահմանվում է, որ  բյուրոյի կողմից տեղեկությունը տրամադրվում է հնարավոր սեղմ ժամկետում, բայց ոչ ուշ, քան 30 օրվա ընթացքում, եթե հարցման մեջ այլ ժամկետ նշված չէ: Նշված կարգավորումը, մեր գնահատմամբ, խնդրահարույց է՝ հաշվի առնելով, որ ցանկացած այլ մարմնի փաստացի հնարավորություն է տրվում սահմանելու արդեն իսկ որոշմամբ նախատեսված ժամկետից տարբերվող ժամկետ, որը պարտադիր է լինելու Բյուրոյի համար, որպիսի մոտեցումը խնդրահարույց է: 


1. Հավելվածի 18-րդ կետի համաձայն՝ Բյուրոն մերժում է տեղեկության տրամադրումը, եթե, այդ թվում, հայցվող տեղեկության տրամադրումն արգելված է Հայաստանի Հանրապետության և հայցվող տեղեկությանն առնչվող օտարերկրյա պետության օրենսդրությամբ: Ստացվում է, որ որևէ օտարերկրյա պետության օրենսդրությունը ինքնին ազդեցություն է ունենալու Բյուրոյի կողմից տեղեկության տրամադրման հարցի լուծման վրա, այդ թվում նաև այն դեպքերում, երբ Հայաստանի Հանրապետության և համապատասխան պետության միջև առկա չէ անգամ համապատասխան միջազգային պայմանագիր, որպիսի մոտեցումը պետության իրավազորության հարցի տեսանկյունից լրացուցիչ հիմնավորման կարիք ունի:  

1. Հավելվածի 20-րդ կետի համաձայն՝ կարգի 2-րդ կետի 1-ին ենթակետով նախատեսված իրավասու մարմինները Բյուրոյից ստացված հարցումների հիման վրա հայցվող տեղեկությունները տրամադրում են Բյուրոյին` հնարավոր սեղմ ժամկետում, բայց ոչ ուշ, քան 30 օրվա ընթացքում, բացառությամբ օրենսդրությամբ նախատեսված դեպքերի՝ Ինտերպոլի գլխավոր քարտուղարությանը կամ Ինտերպոլի անդամ երկրների ազգային կենտրոնական բյուրոներին փոխանցելու համար։ Հարկ է նկատել, որ եթե նման ձևակերպումը ծառայելու է որպես լիազորող նորմ, որի հիման վրա հետագայում պետք է ընդունվեն նշված հարաբերությունները կարգավորող ակտեր, ապա այն չի կարող դիտարկվել այդպիսին՝ հաշվի առնելով Սահմանադրության 6-րդ հոդվածով ամրագրված պահանջն առ այն, որ լիազորող նորմերը պետք է համապատասխանեն իրավական որոշակիության սկզբունքին: Միաժամանակ, պարզ չէ՝ արդյոք գնահատվել է առաջարկվող հարաբերությունները կարգավորող ցանկացած այլ ենթաօրենսդրական ակտի (ընդհուպ մինչև նախարարի հրաման) նախապատվություն տալու նպատակահարմարության հարցը: 
	0. Ընդունվել Է։
       




2․ Ընդունվել է։
      

















3․ Ընդունվել է։











4․ Ընդունվել Է։












                         5․ Ընդունվել է։

     




    ՀՀ ներքին գործերի նախարարություն

